               EURÓPSKA KOMISIA
            V Bruseli18. 12. 2015
            COM(2015) 666 final
            2015/0305(NLE)
            Návrh
            ROZHODNUTIE RADY
            o určení pozície EÚ týkajúcej sa odporúčania spoločného readmisného výboru zriadeného podľa Dohody medzi Európskym spoločenstvom a Ruskou federáciou o readmisii, pokiaľ ide o žiadosti o readmisiu, ktoré si vyžadujú usporiadanie vypočutia

               DÔVODOVÁ SPRÁVA

               1.KONTEXT NÁVRHU

               Dohoda medzi Európskou úniou a Ruskom o readmisii nadobudla účinnosť 1. júna 2007. Podľa článku 19 ods. 1 písm. b) dohody je úlohou spoločného readmisného výboru „rozhodovať o opatreniach potrebných na jednotné uplatňovanie [tejto] dohody“. Podľa článku 6 ods. 3 rokovacieho poriadku výboru, ktorý bol prijatý rozhodnutím tohto výboru č. 1/2007 z 25. júla 2007, môže výbor prijať odporúčania.

               Prvé odporúčanie týkajúce sa žiadostí o readmisiu, ktoré si vyžadujú usporiadanie vypočutia, prijal spoločný readmisný výbor 2. júna 2009. Ukázalo sa, že toto odporúčanie je potrebné ďalej spresniť druhým odporúčaním obsahujúcim pokyny týkajúce sa prípadov, keď lehoty na usporiadanie vypočutí nebolo možné dodržať a bolo potrebné určiť nový dátum týchto vypočutí.

               2.VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               Návrh odporúčania, ktorý je pripojený k tomuto návrhu rozhodnutia Rady, bol prerokovaný a dohodnutý s ruskou stranou počas 12., 13. a 14. zasadnutia výboru a bol vypracovaný v úzkej spolupráci s členskými štátmi, ktoré boli prítomné aj na rokovaniach výboru o tejto otázke. Vzhľadom na skutočnosť, že nebolo naplánované zasadnutie pracovnej skupiny pre integráciu, migráciu a vyhostenie, Komisia uskutočnila 20. októbra 2014 konzultácie o tomto návrhu odporúčania s radcami pre spravodlivosť a vnútorné veci, ktorí nepredložili žiadne pripomienky.

               3.FINANČNÝ VPLYV A VPLYV NA ROZPOČET

               Tento návrh nemá žiadny vplyv na rozpočet EÚ.

               2015/0305 (NLE)

               Návrh

               ROZHODNUTIE RADY

               o určení pozície EÚ týkajúcej sa odporúčania spoločného readmisného výboru zriadeného podľa Dohody medzi Európskym spoločenstvom a Ruskou federáciou o readmisii, pokiaľ ide o žiadosti o readmisiu, ktoré si vyžadujú usporiadanie vypočutia

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä jej článok 79 ods. 3 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Dohoda z 25. mája 2006
                  1
               medzi Európskym spoločenstvom a Ruskou federáciou o readmisii (ďalej len „dohoda o readmisii“) nadobudla platnosť 1. júna 2007.

               (2)V článku 19 dohody o readmisii sa ustanovuje spoločný readmisný výbor, ktorý je zodpovedný za úlohy špecifikované v tomto článku.

               (3)Podľa článku 19 ods. 1 písm. b) dohody je úlohou spoločného readmisného výboru „rozhodovať o opatreniach potrebných na jednotné uplatňovanie [tejto] dohody“.

               (4)Vypočutie patrí medzi prvky readmisného konania stanovené v dohode a v súlade s článkom 9 ods. 4 by sa malo uskutočniť vtedy, keď žiadajúca strana nemôže pripojiť k žiadosti o readmisiu žiaden z dokumentov uvedených v prílohách 2 a 3.

               (5)Prvé odporúčanie týkajúce sa žiadostí o readmisiu, ktoré si vyžadujú usporiadanie vypočutia, prijal spoločný readmisný výbor 2. júna 2009. Ukázalo sa, že toto odporúčanie je potrebné ďalej spresniť druhým odporúčaním obsahujúcim pokyny týkajúce sa prípadov, keď lehoty na usporiadanie vypočutí nebolo možné dodržať a bolo potrebné určiť nový dátum týchto vypočutí.

               (6)Je preto vhodné určiť pozíciu Únie, pokiaľ ide o odporúčanie týkajúce sa žiadostí o readmisiu, ktoré si vyžadujú usporiadanie vypočutí, ktoré má výbor prijať,

               PRIJALA TOTO ROZHODNUTIE:

               Článok 1

               1. Pozícia, ktorú má Európska únia zaujať v rámci spoločného readmisného výboru zriadeného na základe článku 19 Dohody medzi Európskym spoločenstvom a Ruskou federáciou o readmisii, pokiaľ ide o odporúčanie týkajúce sa žiadostí o readmisiu, ktoré si vyžadujú usporiadanie vypočutí, vychádza z návrhu odporúčania spoločného readmisného výboru pripojeného k tomuto rozhodnutiu.

               2. Menšie technické opravy v návrhu odporúčania spoločného readmisného výboru môžu zástupcovia Únie v rámci spoločného výboru schváliť bez ďalšieho rozhodnutia Rady.

               V Bruseli

                     Za Radu

                     predseda

                     (1)
                  Ú. v. EÚ L 129, 17.5.2007, s. 40.

    ---documentbreak---

               EURÓPSKA KOMISIA
            V Bruseli18. 12. 2015
            COM(2015) 666 final
            PRÍLOHA
            k
            návrhu rozhodnutia Rady
            o určení pozície EÚ týkajúcej sa odporúčania spoločného readmisného výboru zriadeného podľa Dohody medzi Európskym spoločenstvom a Ruskou federáciou o readmisii, pokiaľ ide o žiadosti o readmisiu, ktoré si vyžadujú usporiadanie vypočutia

               ODPORÚČANIE Č. 2 SPOLOČNÉHO READMISNÉHO VÝBORU ZRIADENÉHO PODĽA DOHODY MEDZI RUSKOU FEDERÁCIOU A EURÓPSKOU ÚNIOU O READMISII Z 25. MÁJA 2006

               týkajúce sa žiadostí o readmisiu, ktoré si vyžadujú usporiadanie vypočutí

               z „ “

               VÝBOR,

               odvolávajúc sa na Dohodu medzi Ruskou federáciou a Európskou úniou o readmisii z 25. mája 2006 (ďalej len „dohoda“), a najmä na jej článok 19 ods. 1 a článok 6 ods. 3 rokovacieho poriadku spoločného readmisného výboru z 25. júla 2007,

               keďže vypočutie patrí medzi prvky readmisného konania stanovené v dohode a v súlade s článkom 9 ods. 4 by sa malo uskutočniť vtedy, keď žiadajúca strana nemôže pripojiť k žiadosti o readmisiu žiaden z dokumentov uvedených v prílohách 2 a 3,

               keďže odporúčanie č. 1 spoločného readmisného výboru týkajúce sa žiadostí o readmisiu, ktoré si vyžadujú usporiadanie vypočutí (ďalej len „odporúčanie č. 1“), prijal výbor 2. júna 2009,

               keďže podľa článku 20 ods. 1 písm. f) dohody osobitné dojednania týkajúce sa lehôt na spracovanie žiadostí o readmisiu možno pokryť bilaterálnymi vykonávacími protokolmi,

               ODPORÚČA:

               1.V súlade s odsekom 2 odporúčania č. 1, ak nie je stanovená lehota na usporiadanie vypočutia v príslušných vykonávacích protokoloch uzatvorených medzi Ruskou federáciou a členskými štátmi EÚ, nemala by presiahnuť 10 kalendárnych dní odo dňa prijatia žiadosti o readmisiu, ako je uvedené v odseku 1 odporúčania č. 1.

               2.V prípade, keď sa vypočutie neuskutočnilo v rámci lehôt uvedených v odseku 1 tohto odporúčania, alebo v prípade, keď sa daná osoba nedostavila na vypočutie, žiadajúci štát a požiadaný štát nadviažu potrebný kontakt a prijmú potrebné opatrenia s cieľom bezodkladne zorganizovať vypočutie.

               3.V prípade, ak počas lehoty určenej na usporiadanie vypočutia žiadajúci štát oznámi požiadanému štátu odloženie dostavenia sa danej osoby na účel vypočutia, lehota uvedená v odseku 1 tohto odporúčania, prípadne lehota predpokladaná v príslušnom vykonávacom protokole by sa mala predĺžiť do dátumu uvedeného v predmetnom oznámení.

               4.Pri stanovení lehoty na usporiadanie vypočutia sa zohľadňujú okolnosti uvedené v odseku 3 tohto odporúčania, pričom by nemala presiahnuť 60 kalendárnych dní odo dňa prijatia žiadosti o readmisiu, pokiaľ osobitné okolnosti daného prípadu neodôvodňujú usporiadanie vypočutia po uplynutí tejto lehoty.

               Za Ruskú federáciu
                     Za Európsku úniu


               EURÓPSKA KOMISIA
            V Bruseli10. 2. 2016
            COM(2016) 72 final
            2016/0044(NLE)
            Návrh
            ROZHODNUTIE RADY,
            ktorým sa stanovuje pozícia, ktorá sa má zaujať v mene Európskej únie v spoločnom readmisnom výbore k rozhodnutiu spoločného readmisného výboru o vykonávacích ustanoveniach pre uplatňovanie článkov 4 a 6 dohody medzi Európskou úniou a Tureckou republikou o readmisii osôb s neoprávneným pobytom od 1. júna 2016

               DÔVODOVÁ SPRÁVA

               Dohoda medzi Európskou úniou a Tureckou republikou o readmisii osôb s neoprávneným pobytom (ďalej len „dohoda“) bola uzavretá rozhodnutím Rady 2014/252/EÚ
                  1
                a platnosť nadobudla 1. októbra 2014. V súlade s článkom 24 ods. 3 dohody sa ustanovenia týkajúce sa readmisie štátnych príslušníkov tretích krajín a osôb bez štátnej príslušnosti, ako sa ustanovuje v článkoch 4 a 6 dohody, začnú uplatňovať až tri roky po nadobudnutí platnosti uvedenej dohody, t. j. od 1. októbra 2017.

               Dňa 29. novembra 2015 po samite EÚ – Turecko
                  2
                Únia a Turecko vyjadrili politickú zhodu v tom, že „dohoda medzi EÚ a Tureckom o readmisii sa bude plne uplatňovať od júna 2016, aby Komisia mohla na jeseň 2016 predložiť tretiu správu o pokroku na účely ukončenia procesu liberalizácie vízového režimu, t. j. na účely zrušenia vízových požiadaviek na tureckých štátnych príslušníkov v schengenskom priestore do októbra 2016, keď budú splnené požiadavky plánu liberalizácie vízového režimu“.

               Dohodou sa zriaďuje spoločný readmisný výbor, ktorý bude okrem iného monitorovať a uľahčovať uplatňovanie tejto dohody a rozhodovať o potrebných vykonávacích ustanoveniach. V nadväznosti na politické vyhlásenie z 29. novembra 2015, EÚ a Turecko rokovali na druhom stretnutí spoločného readmisného výboru, ktoré sa konalo 19. januára 2016, o možnosti, že by spoločný readmisný výbor prijal rozhodnutie na základe článku 19 ods. 1 písm. b) dohody o potrebných vykonávacích ustanoveniach s cieľom zaistiť uplatniteľnosť povinností podľa článkov 4 a 6 dohody od 1. júna 2016. Na tento účel je k tomuto návrhu pripojený návrh rozhodnutia spoločného výboru pre readmisiu.

               2016/0044 (NLE)

               Návrh

               ROZHODNUTIE RADY,

               ktorým sa stanovuje pozícia, ktorá sa má zaujať v mene Európskej únie v spoločnom readmisnom výbore k rozhodnutiu spoločného readmisného výboru o vykonávacích ustanoveniach pre uplatňovanie článkov 4 a 6 dohody medzi Európskou úniou a Tureckou republikou o readmisii osôb s neoprávneným pobytom od 1. júna 2016

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 79 ods. 3, v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)
                     Dohoda medzi Európskou úniou a Tureckou republikou o readmisii osôb s neoprávneným pobytom (ďalej len „dohoda“) bola uzavretá rozhodnutím Rady 2014/252/EÚ
                  3
                a platnosť nadobudla 1. októbra 2014. Podľa článku 24 ods. 3 dohody by ustanovenia článkov 4 a 6 dohody týkajúce sa readmisie štátnych príslušníkov tretích krajín a osôb bez štátnej príslušnosti mali byť uplatniteľné od 1. októbra 2017.

               (2)
                     Na samite, ktorý sa konal 29. novembra 2015, Európska únia a Turecko vyjadrili politickú zhodu v tom, že readmisná dohoda by mala byť v plnom rozsahu uplatniteľná od 1. júna 2016.

               (3) Podľa článku 19 ods. 1 písm. b) dohody je úlohou spoločného readmisného výboru rozhodovať o vykonávacích ustanoveniach potrebných na jednotné uplatňovanie tejto dohody. Preto by bolo vhodné rozhodnutím spoločného readmisného výboru stanoviť potrebné vykonávacie ustanovenia s cieľom zaistiť uplatniteľnosť povinností podľa článkov 4 a 6 dohody od 1. júna 2016.

               [(4) V súlade s článkom 3 Protokolu (č. 21) o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie, Spojené kráľovstvo oznámilo želanie zúčastniť sa na prijatí a uplatňovaní tohto rozhodnutia.]

               [(5) V súlade s článkami 1 a 2 Protokolu (č. 21) o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie, a bez toho, aby bol dotknutý článok 4 uvedeného protokolu, sa Írsko nezúčastňuje na prijatí tohto rozhodnutia a nie je ním viazané ani nepodlieha jeho uplatňovaniu.]

               (6) V súlade s článkami 1 a 2 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia a nie je ním viazané ani nepodlieha jeho uplatňovaniu.

               (7) Vzhľadom na uvedené skutočnosti je potrebné stanoviť pozíciu, ktorá sa má zaujať v mene Únie v spoločnom readmisnom výbore k rozhodnutiu spoločného readmisného výboru o vykonávacích ustanoveniach pre uplatňovanie článkov 4 a 6 dohody od 1. júna 2016,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie v spoločnom readmisnom výbore EÚ – Turecko v súvislosti s rozhodnutím spoločného readmisného výboru o vykonávacích ustanoveniach pre uplatňovanie článkov 4 a 6 dohody od 1. júna 2016, vychádza z návrhu rozhodnutia spoločného výboru, ktorý je pripojený k tomuto rozhodnutiu.

               Menej podstatné zmeny tohto návrhu rozhodnutia možno prijať bez ďalšieho rozhodnutia Rady.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Ú. v. EÚ L134/1 – 7.5.2014.

                     (2)
                  Vyhlásenie Generálneho sekretariátu Rady 870/15 z 29/11/2015.

                     (3)
                  Ú. v. EÚ L…

    ---documentbreak---

               EURÓPSKA KOMISIA
            V Bruseli10. 2. 2016
            COM(2016) 72 final
            PRÍLOHA
            k
            návrhu ROZHODNUTIA RADY,
            ktorým sa stanovuje pozícia, ktorá sa má zaujať v mene Európskej únie v spoločnom readmisnom výbore k rozhodnutiu spoločného readmisného výboru o vykonávacích ustanoveniach pre uplatňovanie článkov 4 a 6 dohody medzi Európskou úniou a Tureckou republikou o readmisii osôb s neoprávneným pobytom od 1. júna 2016

               NÁVRH

               ROZHODNUTIE č. 2/2016 SPOLOČNÉHO READMISNÉHO VÝBORU ZRIADENÉHO DOHODOU MEDZI EURÓPSKOU ÚNIOU A TURECKOU REPUBLIKOU O READMISII OSÔB S NEOPRÁVNENÝM POBYTOM

               o vykonávacích ustanoveniach pre uplatňovanie článkov 4 a 6 dohody od 1. júna 2016

               VÝBOR,

               so zreteľom na Dohodu medzi Európskou úniou a Tureckou republikou o readmisii osôb s neoprávneným pobytom, a najmä na jej článok 19 ods. 1 písm. b),

               keďže:

               (1) Dohoda medzi Európskou úniou a Tureckou republikou o readmisii osôb s neoprávneným pobytom (ďalej len „dohoda“) nadobudla platnosť 1. októbra 2014.

               (2) V článku 24 ods. 3 dohody sa stanovuje, že povinnosti týkajúce sa readmisie štátnych príslušníkov tretích krajín a osôb bez štátnej príslušnosti, ako sa stanovuje v článkoch 4 a 6 dohody, sa začnú uplatňovať až tri roky po nadobudnutí platnosti tejto dohody.

               (3) Vzhľadom na politickú zhodu, ku ktorej obe strany dospeli na samite medzi EÚ a Tureckom 29. novembra s cieľom, aby sa dohoda stala plne uplatniteľnou od júna 2016,

               SA ROZHODOL PRIJAŤ TIETO VYKONÁVACIE USTANOVENIA:

               Článok 1

               Povinnosti stanovené v článkoch 4 a 6 dohody týkajúce sa readmisie štátnych príslušníkov tretích krajín a osôb bez štátnej príslušnosti budú uplatniteľné od 1. júna 2016.

               Článok 2

               Toto rozhodnutie nadobúda účinnosť dňom jeho prijatia.

               ………………………………...
                     …………………………………..

               (Za Európsku úniu)

                         (Za Tureckú republiku)


title: Návrh rozhodnutia Rady o dočasnom zákaze používania a predaja geneticky modifikovanej kukurice (Zea mays L. línia MON810) v Rakúsku podľa smernice Európskeho Parlamentu a Rady 2001/18/ES (Len nemecké znenie je autentické)

text:
Dôležité právne oznámenie

|

52007PC0586

	[pic] | KOMISIA EURÓPSKYCH SPOLOČENSTIEV |Brusel, 9.10.2007KOM(2007) 586 v konečnom zneníNávrhROZHODNUTIA RADYo dočasnom zákaze používania a predaja geneticky modifikovanej kukurice (Zea mays L. línia MON810) v Rakúsku podľa smernice Európskeho parlamentu a Rady 2001/18/ES(Len nemecké znenie je autentické)(predložený Komisiou)ODÔVODNENIE1. Geneticky modifikovaný variant kukurice Zea mays L. línia MON810 bol povolený na umiestnenie na trh podľa rozhodnutí Komisie stanovených v časti C smernice 90/220/EHS a francúzske orgány súhlasili s umiestnením týchto geneticky modifikovaných organizmov (GMO) na trh. Súhlas platí pre všetky použitia produktu, predovšetkým pre jeho dovoz, spracovanie na potravinové a krmivové výrobky a pestovanie.2. V súlade s článkom 16 (ochranná doložka) smernice 90/220/EHS Rakúsko následne oznámilo Komisii svoje rozhodnutie dočasne zakázať alebo obmedziť umiestnenie kukurice Zea mays L. línia MON810 na trh pre všetky použitia, pre ktoré platí súhlas a oznámilo svoje dôvody, ktoré viedli k tomuto rozhodnutiu.3. Výrobky vyrobené z kukurice Zea Mays L. línia MON810 (potraviny a prísady do potravín vyrobené z kukuričnej múky, kukuričného gluténu, kukuričnej krupice, kukuričného škrobu, kukuričnej glukózy a kukuričného oleja vyrobené z kukurice Zea Mays L. línia MON810) sa podľa nariadenia (ES) č. 258/97[1] a nariadenia (ES) č. 1829/2003[2] schvaľujú. Tieto použitia nie sú predmetom ochrannej doložky oznámenej Rakúskom.4. Prebehli konzultácie s Vedeckým výborom pre rastliny a ten vo svojich stanoviskách usúdil, že informácie predložené Rakúskom nepredstavujú nové dôležité vedecké dôkazy, ktoré by už neboli zohľadnené v pôvodnom posúdení rizík týchto GMO a ktoré by vyžadovali preskúmanie pôvodného vedeckého stanoviska týkajúceho sa bezpečnosti kukurice Zea mays L. línia MON810.5. Smernica 90/220/EHS bola zrušená smernicou Európskeho parlamentu a Rady 2001/18/ES o zámernom uvoľnení geneticky modifikovaných organizmov do životného prostredia[3].6. Komisia v januári 2004 požiadala Rakúsko o prehodnotenie jeho ochrannej doložky vzhľadom na nový regulačný rámec a ak je to vhodné, o jej opätovné oznámenie podľa smernice 2001/18/ES.7. V súlade s článkom 23 smernice 2001/18/ES Rakúsko predložilo Komisii ďalšie dodatočné informácie na podporu opatrenia existujúcej ochrannej doložky.8. V článku 23 smernice 2001/18/ES sa vyžaduje, aby Komisia rozhodla v súlade s postupmi ustanovenými v článku 30 ods. 2 smernice, v ktorej sa články 5 a 7 rozhodnutia 1999/468/ES uplatňujú so zreteľom na ustanovenia článku 8.9. V súlade s článkom 28 ods. 1 smernice 2001/18/ES prebehli konzultácie s Európskym úradom pre bezpečnosť potravín (EÚBP), zriadeným nariadením Európskeho parlamentu a Rady (ES) č. 178/2002[4], podľa ktorého úrad nahrádza príslušné vedecké výbory a ten vo svojom stanovisku z 8. júla 2004[5] usúdil, že informácie predložené Rakúskom nepredstavujú nové vedecké dôkazy, ktoré by zrušili platnosť posúdenia environmentálnych rizík v spojitosti s kukuricou Zea mays L. línia MON810 a odôvodňovali zákaz tohto GMO v Rakúsku.10. V súlade s článkom 5 ods. 2 rozhodnutia Rady 1999/468/ES sa preto sa výboru, zriadenému podľa článku 30 smernice 2001/18/ES, predložil na vyslovenie stanoviska návrh rozhodnutia Komisie požadujúci od Rakúska zrušenie jeho vnútroštátnej ochrannej doložky.11. Konzultácie s výborom prebehli 29. novembra 2004, ale výbor nedoručil žiadne stanovisko o opatrení ochrannej doložky a v takom prípade sa vyžaduje, aby Komisia v súlade s článkom 5 ods. 4 rozhodnutia 1999/468/ES bezodkladne predložila Rade návrhy, ktoré sa majú prijať a oznámila to Európskemu parlamentu.12. V súlade s článkom 5 ods. 6 rozhodnutia Rady 1999/468/ES Rada pre životné prostredie 24. júna 2005 vyjadrila kvalifikovanou väčšinou nesúhlas s návrhom požadujúcim, aby Rakúsko zrušilo ochranné opatrenie, čo znamená, že Komisia musí opätovne preskúmať svoje návrhy.13. Rada vo svojom vyhlásení uviedla, že „stále existuje určitá miera neistoty týkajúca sa vnútroštátnych ochranných opatrení trhu s [týmto] geneticky modifikovaným variantom kukurice […] MON810“ a vyzvala Komisiu, aby „zhromaždila ďalšie vedecké dôkazy o príslušnom GMO a opätovne posúdila, či toto [rakúske] opatrenie, ktorého účelom je pozastavenie [jeho] uvádzania na trh, je ako dočasné preventívne opatrenie oprávnené a či schválenie takéhoto organizmu ešte vždy spĺňa bezpečnostné požiadavky smernice 2001/18/ES“.14. V novembri 2005 prebehli konzultácie s EÚBP o tom, či existuje vedecky podložený dôvod domnievať sa, že pokračujúce umiestňovanie kukurice Zea mays L. línia MON 810 na trh za podmienok daného povolenia by mohlo mať nepriaznivé účinky na ľudské zdravie alebo životné prostredie a najmä bola vyslovená požiadavka, aby sa zohľadnili aj ďalšie vedecké poznatky, ktoré sa objavili až po predchádzajúcom vedeckom posúdení bezpečnosti tohto GMO.15. Vo svojom stanovisku z 29. marca 2006 (uverejnenom 11. apríla 2006)[6] EÚBP na základe preskúmania dôkazov predložených Rakúskom dospel k záveru, že súčasné vedecké dôkazy nepodporujú argumenty Rakúska a uzavrel, že niet dôvodu nazdávať sa, že pokračujúce umiestňovanie kukurice Zea mays L. línia MON810 na trh za podmienok jeho povolení by mohlo mať akékoľvek nepriaznivé účinky na zdravie ľudí a zvierat alebo na životné prostredie.16. V súlade s článkom 5 ods. 6 rozhodnutia Rady 1999/468/ES Komisia predložila Rade návrh, aby Rakúsko zrušilo svoje ochranné opatrenie.17. Rada pre životné prostredie vyjadrila 18. decembra 2006 kvalifikovanou väčšinou nesúhlas s týmto návrhom.18. Vo svojom rozhodnutí sa Rada odvolala na posudzovanie environmentálnych rizík ustanovené v nariadení 2001/18/ES a uviedla, že „v posudzovaní environmentálnych rizík treba systematickejšie zohľadňovať rôzne poľnohospodárske štruktúry a regionálne ekologické charakteristiky v Európskej únii“.19. V súlade s článkom 5 ods. 6 rozhodnutia Rady 1999/468/ES Komisia môže predložiť zmenený a doplnený návrh Rade, opätovne predložiť svoje návrhy alebo predložiť legislatívny návrh na základe Zmluvy.20. Rozhodnutie Rady z 18. decembra 2006 sa odvoláva len na environmentálne aspekty ochrannej doložky, predovšetkým na pestovanie.21. Rakúsko začalo zhromažďovať všetky vedecké dôkazy o týchto aspektoch, ktoré z pohľadu Rakúska odôvodňujú dočasné zachovanie ochrannej doložky, najmä v súvislosti s „rôznymi poľnohospodárskymi štruktúrami a regionálnymi ekologickými charakteristikami“ uvedenými v odseku 3 uvedeného rozhodnutia Rady. V súlade s článkom 23 smernice 2001/18/ES má Rakúsko dodať Komisii všetky vedecké dôkazy, ktoré zozbiera, ako aj akékoľvek nové posúdenie rizík, hneď ako bude dokončené, a informovať o ňom členské štáty.22. Komisia bude na základe dokumentov predložených Rakúskom a na základe jeho vedeckého posúdenia konať v súlade s článkom 23 smernice 2001/18/ES v otázke týchto aspektov rakúskeho opatrenia.23. Aspekty bezpečnosti potravín a krmív z kukurice Zea mays L. línia MON810, pre ktoré platí súhlas udelený podľa Smernice 90/220 EHS (vrátane dovozu a spracovania) sú v Európe identické a boli posúdené EÚBP, ktorý dospel k záveru, že je nepravdepodobné, že by tento produkt mohol mať akékoľvek škodlivé účinky na zdravie ľudí a zvierat.24. Za týchto okolností Komisia usudzuje, že návrh by sa mal byť zmeniť a doplniť tak, aby sa v ňom zohľadňovali len aspekty potravín a krmív rakúskeho zákazu, predovšetkým zákazu dovozu a spracovania nespracovaných zŕn ako zdrojového materiálu pre ďalšie spracovanie alebo priame použitie v potrave ľudí alebo zvierat.25. V súlade s článkom 5 ods. 6 rozhodnutia Rady 1999/468/ES preto Komisia predkladá Rade zmenený a doplnený návrh.NávrhROZHODNUTIA RADYo dočasnom zákaze používania a predaja geneticky modifikovanej kukurice ( Zea mays L. línia MON810) v Rakúsku podľa smernice Európskeho parlamentu a Rady 2001/18/ES(Len nemecké znenie je autentické) (Text s významom pre EHP)RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na smernicu Európskeho parlamentu a Rady 2001/18/ES z 12. marca 2001 o zámernom uvoľnení geneticky modifikovaných organizmov do životného prostredia a o zrušení smernice Rady 90/220/EHS[7], a najmä na jej článok 23 ods. 2,so zreteľom na návrh Komisie,keďže:(1) Rozhodnutím Komisie 98/294/ES z 22. apríla 1998 o umiestnení geneticky modifikovanej kukurice ( Zea mays L. línia MON810) na trh podľa smernice Rady 90/220/EHS[8] sa udelil súhlas s umiestnením tohto produktu na trh.(2) Francúzske orgány udelili 3. augusta 1998 tento súhlas. Súhlas platí pre všetky použitia produktu, predovšetkým pre jeho dovoz, spracovanie na potravinové a krmivové výrobky a pestovanie.(3) Podľa článku 35 ods. 1 smernice 2001/18/ES, ktorou sa nahrádza smernica 90/220/EHS[9], postupy pri oznámeniach o uvedení geneticky modifikovaných organizmov na trh, ktoré neboli ukončené do 17. októbra 2002, podliehajú ustanoveniam smernice 2001/18/ES.(4) Rakúsko 2. júna 1999 informovalo Komisiu o svojom rozhodnutí dočasne zakázať používanie a predaj geneticky modifikovanej kukurice Zea mays L. línia MON 810 a uviedlo dôvody tohto rozhodnutia v súlade s článkom 16 ods. 1 smernice 90/220/EHS.(5) Výrobky vyrobené z kukurice Zea mays L. línia MON810 (potraviny a prísady do potravín vyrobené z kukuričnej múky, kukuričného gluténu, kukuričnej krupice, kukuričného škrobu, kukuričnej glukózy a kukuričného oleja vyrobené z kukurice Zea Mays L. línia MON810) sa podľa nariadenia (ES) č. 258/97[10] a nariadenia (ES) č. 1829/2003[11] schvaľujú. Tieto použitia nie sú predmetom ochrannej doložky oznámenej Rakúskom.(6) Vedecký výbor pre rastliny 24. septembra 1999 dospel k záveru, že informácie predložené Rakúskom nepredstavujú nové dôležité vedecké dôkazy, ktoré by už neboli zohľadnené pri pôvodnom posudzovaní spisu a ktoré by poskytovali príležitosť na preskúmanie pôvodného stanoviska výboru o tomto produktu.(7) Rakúsko 9. januára 2004, ako aj 9. a 17. februára 2004 predložilo Komisii dodatočné informácie na podporu svojich vnútroštátnych opatrení týkajúcich sa kukurice línie MON810.(8) V súlade s článkom 28 ods. 1 smernice 2001/18/ES prebehli konzultácie Komisie s Európskym úradom pre bezpečnosť potravín (EÚBP), zriadeným nariadením Európskeho parlamentu a Rady (ES) č. 178/2002[12], podľa ktorého úrad nahrádza príslušné vedecké výbory.(9) EÚBP dospel 8. júla 2004[13] k záveru, že informácie, ktoré Rakúsko predložilo, nepredstavujú nové vedecké dôkazy, ktoré by postačovali na zrušenie platnosti posúdenia environmentálnych rizík v spojitosti s kukuricou línie MON810 a odôvodňovali zákaz používania a predaja tohto produktu v Rakúsku.(10) Za daných okolností neexistoval dôvod považovať tento produkt za škodlivý pre ľudské zdravie alebo životné prostredie, a preto Komisia predložila 29. novembra 2004 návrh rozhodnutia, v ktorom sa od Rakúska požaduje, aby zrušilo svoje prechodné ochranné opatrenie, na posúdenie výboru zriadenému podľa článku 30 smernice 2001/18/ES v súlade s postupom stanoveným v článku 30 ods. 2 uvedenej smernice.(11) Výbor však nedoručil svoje stanovisko a v súlade s článkom 5 ods. 4 rozhodnutia Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu[14], Komisia predložila Rade návrh týkajúci sa opatrení, ktoré je potrebné prijať.(12) Rada 24. júna 2005 v súlade s článkom 5 ods. 6 rozhodnutia 1999/468/ES kvalifikovanou väčšinou tento návrh zamietla.(13) Rada vo svojom vyhlásení uviedla, že „stále existuje určitá miera neistoty týkajúca sa vnútroštátnych ochranných opatrení trhu s [týmto] geneticky modifikovaným variantom kukurice […] MON810“ a vyzvala Komisiu, aby „zhromaždila ďalšie vedecké dôkazy o príslušnom GMO a opätovne posúdila, či toto [rakúske] opatrenie, ktorého účelom je pozastavenie [jeho] umiestňovania na trh, je ako dočasné preventívne opatrenie oprávnené a či schválenie takéhoto organizmu ešte vždy spĺňa bezpečnostné požiadavky smernice 2001/18/ES“.(14) V novembri 2005 Komisia opätovne konzultovala s EÚBP otázku, či existuje nejaký vedecký dôvod domnievať sa, že pokračujúce umiestňovanie kukurice MON línie 810 na trh za podmienok povolenia by mohlo mať akékoľvek nepriaznivé účinky na ľudské zdravie alebo na životné prostredie. Konkrétne požiadal EÚBP o zohľadnenie akýchkoľvek ďalších vedeckých informácií, ktoré sa objavili až po predchádzajúcom vedeckom stanovisku o bezpečnosti tohto GMO.(15) Vo svojom stanovisku z 29. marca 2006[15] EÚBP usúdil, že niet dôvodu domnievať sa, že pokračujúce umiestňovanie kukurice MON810 na trh za podmienok daného povolenia by mohlo mať akékoľvek nepriaznivé účinky na ľudské zdravie, zdravie zvierat alebo na životné prostredie.(16) V súlade s článkom 5 ods. 6 rozhodnutia Rady 1999/468/ES Komisia predložila Rade návrh, aby Rakúsko zrušilo svoje ochranné opatrenie.(17) V súlade s článkom 5 ods. 6 rozhodnutia Rady 1999/468/ES Rada pre životné prostredie 18. decembra 2006 kvalifikovanou väčšinou tento návrh zamietla.(18) Vo svojom rozhodnutí Rada odkázala na posudzovanie environmentálnych rizík stanovené v nariadení 2001/18/ES a uviedla, že „v posudzovaní environmentálnych rizík treba systematickejšie zohľadňovať rôzne poľnohospodárske štruktúry a regionálne ekologické charakteristiky v Európskej únii.“(19) V súlade s článkom 5 odsek 6 rozhodnutia rady 1999/468/ES Komisia predložila zmenený a doplnený návrh, aby zohľadnila rozhodnutie Rady z 18. decembra 2006, v ktorom sa uvádzajú len environmentálne aspekty ochrannej doložky Rakúska, predovšetkým aspekty pestovania.(20) Rakúsko začalo zhromažďovať všetky vedecké dôkazy o týchto aspektoch, ktoré z pohľadu Rakúska odôvodňujú dočasné zachovanie ochrannej doložky, najmä v súvislosti s „rôznymi poľnohospodárskymi štruktúrami a regionálnymi ekologickými charakteristikami“ uvedenými v odseku 3 uvedeného rozhodnutia Rady. V súlade s článkom 23 smernice 2001/18/ES má Rakúsko poskytnúť Komisii všetky vedecké dôkazy, ktoré zhromaždí, ako aj akékoľvek nové posúdenie rizík, hneď ako bude dokončené, a informovať o ňom členské štáty.(21) Na základe dokumentov predložených Rakúskom a na základe jeho vedeckého posúdenia bude Komisia konať v súlade s článkom 23 smernice 2001/18/ES v otázke týchto aspektov rakúskeho opatrenia.(22) Aspekty bezpečnosti potravín a krmív z kukurice Zea mays L. línia MON810, pre ktoré platí súhlas udelený podľa smernice 90/220 EHS (vrátane dovozu a spracovania), sú v Európe identické a pri ich posudzovaní EÚBP dospel k záveru, že je nepravdepodobné, že by tento produkt mohol mať akékoľvek škodlivé účinky na zdravie ľudí a zvierat.(23) V návrhu Komisie sa zohľadňujú len aspekty potravín a krmív rakúskeho zákazu, predovšetkým zákaz dovozu a spracovania nespracovaných zŕn ako zdrojového materiálu pre ďalšie spracovanie alebo priame použitie v potrave ľudí alebo zvierat.(24) Za týchto okolností by Rakúsko malo zrušiť svoje ochranné opatrenia, minimálne tie, ktoré sa týkajú dovozu a spracovania kukurice Zea Mays L. línie MON810 na potravu a krmivá;PRIJALA TOTO ROZHODNUTIE:Článok 1Opatrenia prijaté Rakúskom o zákaze dovozu a spracovania geneticky modifikovanej kukurice Zea mays L. línia MON810 na potravu pre ľudí a zvieratá, ktorej umiestnenie na trh bolo povolené rozhodnutím 98/294/ES, nie sú podľa ustanovení článku 23 smernice 2001/18/ES opodstatnené.Článok 2Rakúsko prijme všetky potrebné kroky na ukončenie zákazu dovozu a spracovania kukurice Zea Mays L. línia MON810 na potravinové výrobky a krmivá najneskôr 20 dní potom, ako sa mu toto rozhodnutie oznámi.Článok 3Toto rozhodnutie je určené Rakúskej republike.V Bruseli [...] 2007Za Radupredseda [1] Ú. v. ES L 43, 14.2.1997, s. 1.[2] Ú. v. EÚ L 106, 18.10.2003, s. 1.[3] Ú. v. ES L 106, 17.4.2001, s. 1.[4] Ú. v. EÚ L 31, 1.2.2002, s. 1. Nariadenie naposledy zmenené a doplnené nariadením Komisie (ES) č. 575/2006 (Ú. v. EÚ L 100, 8.4.2006, s. 3).[5] Stanovisko Vedeckej rady pre geneticky modifikované organizmy k žiadosti Komisie týkajúcej sa neuplatňovania článku 23 smernice 2001/18/ES Rakúskom, Vestník EÚBP (2004) 78, 1-13.[6] Stanovisko Vedeckej rady pre geneticky modifikované organizmy k žiadosti Komisie týkajúcej sa geneticky modifikovaných plodín (kukurica Bt176, kukurica MON810, kukurica T25, repka olejná Topas 19/2 a Ms1xRf1) podliehajúcich ochranným doložkám, ktoré sa podľa článku 16 smernice 90/220/EHS neuplatňujú, Vestník EÚBP (2006) 338, 1-15.[7] Ú. v. ES L 106, 17.4.2001, s. 1.[8] Ú. v. ES L 131, 5.5.1998, s. 32.[9] Ú. v. ES L 117, 8.5.1990, s. 15.[10] Ú. v. ES L 43, 14.2.1997, s. 1.[11] Ú. v. EÚ L 106, 18.10.2003, s. 1.[12] Ú. v. ES L 31, 1.2.2002, s. 1. Nariadenie naposledy zmenené a doplnené nariadením Komisie (ES) č. 575/2006 (Ú. v. EÚ L 100, 8.4.2006, s. 3).[13] Stanovisko Vedeckej rady pre geneticky modifikované organizmy k žiadosti Komisie týkajúcej sa neuplatňovania článku 23 smernice 2001/18/ES Rakúskom, Vestník EÚBP (2004) 78, 1-13.[14] Ú. v. ES L 184, 17.7. 1999, s. 23.[15] Stanovisko Vedeckej rady pre geneticky modifikované organizmy k žiadosti Komisie týkajúcej sa geneticky modifikovaných plodín (kukurica Bt176, kukurica MON810, kukurica T25, repka olejná Topas 19/2 a Ms1xRf1) podliehajúcich ochranným doložkám, ktoré sa podľa článku 16 smernice 90/220/EHS neuplatňujú, Vestník EÚBP (2006) 338, 1-15.


				|

		52012PC0063

			Návrh ROZHODNUTIE RADY, ktorým sa Rumunsku udeľuje povolenie uplatňovať opatrenia odchylné od článku 26 ods. 1 písm. a) a článku 168 smernice 2006/112/ES o spoločnom systéme dane z pridanej hodnoty /* COM/2012/063 final - 2012/0026 (NLE) */

			   	DÔVODOVÁ SPRÁVA
1.           KONTEXT NÁVRHU
Dôvody a ciele návrhu
Podľa článku 395 ods. 1 smernice
2006/112/ES z 28. novembra 2006 o spoločnom systéme dane z pridanej
hodnoty môže Rada jednomyseľne na návrh Komisie povoliť
ktorémukoľvek členskému štátu uplatňovať osobitné opatrenia
odchyľujúce sa od tejto smernice s cieľom zjednodušiť postup pri
výbere dane alebo zabrániť určitým druhom daňových únikov alebo
vyhýbaniu sa daňovým povinnostiam.
Rumunsko požiadalo listami, ktoré Komisia
zaevidovala 15. februára 2011 a 22. júna 2011, o povolenie zaviesť
opatrenia odchyľujúce sa od článku 26 ods. 1 písm. a) a článku
168 smernice 2006/112/ES na obmedzenie práva na odpočet na 50 %,
pokiaľ ide o nákup určitých typov motorových vozidiel a nákup tovarov
a služieb s tým súvisiacich. Rumunsko následne listom, ktorý Komisia
zaevidovala 27. septembra 2011, nahradilo svoju žiadosť novou
žiadosťou o uplatňovanie uvedeného opatrenia len na určité typy
cestných motorových vozidiel, ktoré zdaniteľná osoba nepoužíva výhradne na
obchodné účely. Komisia v súlade s článkom 395 ods. 2 smernice
2006/112/ES informovala listom z 1. decembra 2011 o tejto žiadosti
Rumunska ostatné členské štáty. Listom z 5. decembra 2011 Komisia oznámila
Rumunsku, že má všetky informácie potrebné na posúdenie danej žiadosti.
Všeobecný kontext
V článku 168 smernice 2006/112/ES sa
ustanovuje, že zdaniteľná osoba má právo odpočítať DPH zaplatenú
pri nákupoch na účely svojich zdaniteľných transakcií.
V článku 26 ods. 1 písm. a) danej smernice sa vyžaduje, aby sa použitie
tovaru, ktorý je súčasťou majetku podniku na nepodnikateľské
účely, považovalo za poskytovanie služieb za protihodnotu, ak je DPH
účtovaná na tento tovar odpočítateľná.
V prípade motorových vozidiel sa tento
systém z viacerých dôvodov uplatňuje ťažko, predovšetkým preto,
že je zložité presne rozlišovať používanie na obchodné účely a na iné
účely. Ak sa vedú záznamy, ich vedenie a kontrola predstavujú pre
podniky a správu dodatočnú záťaž. Z dôvodu veľkého počtu
dotknutých vozidiel môžu aj jednotlivé malé daňové úniky
v konečnom dôsledku viesť k veľkým sumám.
Rumunské daňové orgány ako alternatívu
k systému stanovenému v smernici požiadali o povolenie obmedziť
pôvodný odpočet na stanovený percentuálny podiel a zároveň
oslobodiť podnik od povinnosti priznávať na účel zdanenia
súkromné používanie. Týmto opatrením sa systém pre všetky dotknuté strany
zjednoduší a zaistí sa, že sa vyberie percentuálny podiel dane, ktorý by
sa ináč mohol pre daňový únik stratiť.
Požadované obmedzenie percentuálneho podielu
predstavuje 50 %. Zakladá sa na vlastnom posúdení Rumunska a podľa
návrhu by sa preskúmal na žiadosť Rumunska o predĺženie po roku 2014.
Nový systém sa bude uplatňovať na
všetky podniky, v ktorých sa vozidlá nevyužívajú výhradne na obchodné
účely, Určité typy motorových vozidiel by sa však vylúčili z
obmedzenia práva na odpočet, a podliehali by preto bežným pravidlám,
konkrétne všetky vozidlá s viac než deviatimi sedadlami (vrátane sedadla pre
vodiča) a s maximálnou prípustnou hmotnosťou naloženého vozidla vyššou
než 3500 kilogramov. Tým sa predovšetkým zužuje oblasť uplatňovania
na osobné automobily, dodávky, malé nákladné automobily, motocykle
a mopedy. Okrem toho sa prikladá podrobný zoznam konkrétnych vozidiel,
ktoré sa majú z obmedzenia vylúčiť, založený na skutočnosti, že
ich používanie na iné účely než obchodné sa považuje za zanedbateľné.
Existujúce ustanovenia v oblasti návrhu
V článku 176 smernice 2006/112/ES sa
ustanovuje, že Rada určuje, pri ktorých výdavkoch nevzniká právo na
odpočet DPH. Kým sa tak nestane, majú členské štáty právomoc
zachovať výnimky, ktoré platili 1. januára 1979. Preto existuje celá rada
ustanovení „status quo“, ktorými sa obmedzuje právo na odpočet DPH
v súvislosti s motorovými vozidlami.
V roku 2004 Komisia vypracovala návrh[1], v ktorom
sa uvádzajú pravidlá o tom, na ktoré kategórie výdavkov sa môže
vzťahovať obmedzenie práva na odpočet, ale Rada zatiaľ
nedospela k dohode o danom návrhu.
Súlad s inými politikami a cieľmi
Únie
Nevzťahuje sa na tento návrh.
2.           KONZULTÁCIE SO ZAINTERESOVANÝMI
STRANAMI A POSÚDENIE VPLYVU
Konzultácie so zainteresovanými stranami
Neopodstatnené.
Získavanie a využívanie expertízy
Externá expertíza nebola potrebná.
Posúdenie vplyvu
Keďže cieľom návrhu je zabrániť
daňovým únikom súvisiacim s DPH a zjednodušiť postup pri
výbere dane, mal by mať priaznivý dosah na podniky aj správy. Rumunsko
toto riešenie považuje za vhodné opatrenie, ktoré je porovnateľné s inými
bývalými i súčasnými výnimkami.
3.           PRÁVNE PRVKY NÁVRHU
Zhrnutie navrhovaného opatrenia
Cieľom návrhu je povoliť Rumunsku
uplatňovať opatrenie odchyľujúce sa od článku 168 smernice
2006/112/ES, ktorým sa obmedzí právo zdaniteľnej osoby odpočítať
DPH z výdavkov súvisiacich s určitými cestnými motorovými
vozidlami vtedy, keď sa vozidlo nepoužíva výlučne na obchodné
účely. V prípadoch, keď sa právo na odpočet DPH
obmedzilo, zdaniteľná osoba je na základe odchýlky z článku 26 ods. 1
písm. a) smernice 2006/112/ES oslobodená od zdanenia používania vozidla na iné
než obchodné účely. Opatrenie sa vzťahuje iba na vozidlá
s určitým počtom sedadiel a určitou hmotnosťou,
a sú ustanovené niektoré konkrétne prípady, v ktorých dané pravidlo nie je
možné uplatňovať.
Obmedzenie je stanovené na jednotnú
úroveň 50 %. Rumunsko má túto sadzbu a nevyhnutnosť
odchyľujúcich sa opatrení preskúmať a podať o tom správu pri
každej žiadosti o predĺženie opatrenia. Platnosť rozhodnutia uplynie
dňom uvedeným v rozhodnutí alebo dňom, keď nadobudnú
účinnosť pravidlá Únie o obmedzení práva na odpočet DPH
v tejto oblasti.
Právny základ
Článok 395 ods. 1 smernice Rady
2006/112/ES z 28. novembra 2006 o spoločnom systéme dane
z pridanej hodnoty
Zásada subsidiarity
Návrh patrí do výlučnej právomoci Únie.
Zásada subsidiarity sa preto neuplatňuje.
Zásada proporcionality
Návrh je v súlade so zásadou proporcionality
z tohto(týchto) dôvodu(-ov):
Toto rozhodnutie sa týka povolenia udeleného
členskému štátu na základe jeho vlastnej žiadosti a neukladá žiadnu
povinnosť.
Vzhľadom na obmedzený rozsah pôsobnosti
odchýlky je osobitné opatrenie úmerné sledovanému cieľu.
Výber nástrojov
Navrhované nástroje: rozhodnutie Rady.
Iné prostriedky by neboli primerané z tohto
dôvodu (týchto dôvodov):
Podľa článku 395 smernice Rady
2006/112/ES o spoločnom systéme dane z pridanej hodnoty je odchýlka zo
spoločných pravidiel o DPH možná iba na základe povolenia Rady konajúcej
jednomyseľne na návrh Komisie. Rozhodnutie Rady je jediný primeraný
nástroj, keďže môže byť určené jednému členskému štátu.
4.           VPLYV NA ROZPOČET
Návrh nemá žiadny vplyv na rozpočet Únie.
5.           NEPOVINNÉ PRVKY
Návrh obsahuje doložku o preskúmaní
a ukončení platnosti.
2012/0026 (NLE)
Návrh
ROZHODNUTIE RADY,
ktorým sa Rumunsku udeľuje povolenie
uplatňovať opatrenia odchylné od článku 26 ods. 1 písm. a) a
článku 168 smernice 2006/112/ES o spoločnom systéme dane z pridanej
hodnoty
RADA EURÓPSKEJ ÚNIE,
so zreteľom na Zmluvu o fungovaní
Európskej únie,
so zreteľom na smernicu Rady 2006/112/ES
z 28. novembra 2006 o spoločnom systéme dane z pridanej hodnoty[2], a najmä
na jej článok 395 ods. 1,
so zreteľom na návrh Európskej komisie,
keďže:
(1)
Rumunsko požiadalo listom, ktorý Komisia
zaevidovala 27. septembra 2011, o povolenie zaviesť osobitné opatrenia
týkajúce sa niektorých cestných motorových vozidiel, ktoré sa odchyľujú od
ustanovení smernice 2006/112/ES, ktorými sa upravuje právo zdaniteľnej
osoby na odpočet DPH zaplatenej pri nákupe tovarov a služieb, a tých,
podľa ktorých sa vyžaduje zdaňovať majetok podniku používaný na
iné než obchodné účely.
(2)
V súlade s článkom 395 ods. 2
druhým pododsekom smernice 2006/112/ES Komisia informovala ostatné členské
štáty o žiadosti predloženej Rumunskom listom z 1. decembra 2011. Listom z
5. decembra 2011 Komisia oznámila Rumunsku, že má všetky informácie potrebné na
posúdenie danej žiadosti.
(3)
V článku 168 smernice 2006/112/ES sa
ustanovuje právo zdaniteľnej osoby na odpočet DPH z tovaru, ktorý jej
bol dodaný, a služieb, ktoré jej boli poskytnuté, ktoré sú použité na
účely jej zdaniteľných transakcií. V článku 26 ods. 1 písm. a)
uvedenej smernice sa uvádza požiadavka platiť DPH v prípade, keď sa
majetok podniku dá na využívanie na súkromné účely zdaniteľnej osobe
alebo jej zamestnancom alebo všeobecnejšie na iné účely ako účely jej
podnikania.
(4)
Je zložité presne určiť, kedy sa vozidlo
používa na iné než obchodné účely, a aj v prípadoch, keď je možné to
určiť, je postup často náročný. Podľa požadovaných
opatrení by suma DPH na náklady spôsobilé na odpočet za motorové vozidlá,
ktoré sa nepoužívajú výhradne na obchodné účely, mala byť až na
niekoľko výnimiek stanovená jednotnou percentuálnou sadzbou. Rumunsko na
základe informácií, ktoré má v súčasnosti k dispozícii, považuje
za opodstatnenú sadzbu 50 %. Aby sa zabránilo dvojitému zdaneniu by sa
zároveň mala pozastaviť povinnosť platiť DPH
z používania motorového vozidla na iné než obchodné účely
v prípade, že na vozidlo sa vzťahuje toto obmedzenie. Opodstatnením
týchto opatrení je potreba zjednodušiť postup výberu DPH
a zabrániť daňovým únikom pre nesprávne vedenie záznamov a
nepravdivé daňové priznanie.
(5)
Obmedzenie práva na odpočet v rámci osobitných
opatrení by sa malo vzťahovať na DPH zaplatenú pri kúpe konkrétnych
cestných motorových vozidiel, ich nadobudnutí v rámci Spoločenstva,
dovoze, prenájme alebo lízingu alebo zo súvisiacich nákladov vrátane nákupu
pohonných hmôt.
(6)
Niektoré typy motorových vozidiel by sa mali z
rozsahu pôsobnosti osobitných opatrení vylúčiť, pretože vzhľadom
na svoju povahu alebo typ obchodného účelu, na ktorý sa používajú,
akékoľvek používanie na iné než obchodné účely sa považuje za
zanedbateľné. Osobitné opatrenia by sa preto nemali vzťahovať na
vozidlá s viac než deviatimi sedadlami (vrátane sedadla vodiča) alebo s
maximálne prípustnou hmotnosťou naloženého vozidla vyššou než 3500
kilogramov. Okrem toho by sa mal priložiť podrobný zoznam konkrétnych
typov vozidiel, ktoré sú z tohto obmedzenia vylúčené, ktorý je založený na
ich osobitnom používaní.
(7)
Uplatňovanie týchto odchylných opatrení by
malo byť časovo obmedzené, aby bola možnosť zhodnotiť ich
účinnosť a prehodnotiť príslušnú percentuálnu sadzbu, pretože
navrhovaná výška vychádza z prvých zistení o obchodnom využívaní.
(8)
Ak bude podľa Rumunska potrebné ďalšie
predĺženie opatrenia po roku 2014, mala by sa najneskôr do 31. marca 2014
predložiť Komisii spolu so žiadosťou o predĺženie platnosti
správa o uplatňovaní opatrenia, ktorá bude obsahovať prehodnotenie
uplatňovaného percentuálneho podielu.
(9)
Komisia prijala 29. októbra 2004 návrh[3] smernice
Rady, ktorou sa mení a dopĺňa smernica 77/388/EHS, teraz smernica
2006/112/ES, ktorého súčasťou je zosúladenie kategórií výdavkov, na
ktoré sa môže uplatňovať vylúčenie z práva na odpočet.
Podľa uvedeného návrhu sa vylúčenie z práva na odpočet môže
uplatňovať na cestné motorové vozidlá. Platnosť
odchyľujúcich sa opatrení ustanovených v tomto rozhodnutí by mala
uplynúť dňom nadobudnutia účinnosti tejto smernice o zmene a
doplnení, ak ten dátum nastane skôr ako dátum uplynutia platnosti ustanovený v
tomto rozhodnutí.
(10)
Odchýlka bude mať len zanedbateľný
účinok na celkovú výšku dane vybranej na stupni konečnej spotreby a
nebude mať žiaden vplyv na vlastné zdroje Únie pochádzajúce z dane z
pridanej hodnoty,
PRIJALA TOTO ROZHODNUTIE:
Článok 1
Odchylne od článku 168 smernice
2006/112/ES sa Rumunsku týmto povoľuje obmedziť na 50 % právo na
odpočet DPH z nákupu, nadobudnutia v rámci Spoločenstva, dovozu,
prenajatia alebo lízingu cestných motorových vozidiel, ako aj DPH účtovanú
na výdavky súvisiace s týmito vozidlami, ak sa vozidlo nepoužíva výhradne na
obchodné účely.
Obmedzenie uvedené v prvom odseku sa
nevzťahuje na motorové vozidlá s maximálne prípustnou hmotnosťou
naloženého vozidla vyššou než 3500 kg alebo s viac než deviatimi sedadlami
vrátane sedadla vodiča.
Článok 2
Článok 1 sa nevzťahuje na tieto
kategórie motorových vozidiel:
1)           vozidlá používané výhradne
pre mimoriadne situácie, bezpečnosť a ochranu a kuriérske služby;
2)           vozidlá, ktoré používajú
obchodní zástupcovia a nákupcovia;
3)           vozidlá používané na prepravu
cestujúcich za úhradu vrátane taxislužieb;
4)           vozidlá používané pri
poskytovaní platených služieb vrátane prenájmu alebo cvičných jázd
poskytovaných autoškolami;
5)           vozidlá určené na
prenájom alebo lízing;
6)           vozidlá používané ako tovar
na obchodné účely.
Článok 3
Odchylne od článku 26 ods. 1 písm. a)
smernice Rady 2006/112/ES sa Rumunsku povoľuje nepovažovať za
poskytovanie služieb za protihodnotu používanie vozidla, na ktoré sa
vzťahuje obmedzenie podľa článku 1 tohto rozhodnutia, na
súkromné účely zdaniteľnou osobou alebo jej zamestnancami alebo
všeobecnejšie na iné účely ako účely jej podnikania.
Článok 4
1.
Platnosť tohto rozhodnutia uplynie dátumom
nadobudnutia účinnosti pravidiel Únie o určení nákladov v súvislosti
s cestnými motorovými vozidlami, ktoré nie sú oprávnené na úplný odpočet
DPH, alebo 31. decembra 2014, podľa toho, čo nastane skôr.
2.
Žiadosť o predĺženie platnosti opatrení
ustanovených v tomto rozhodnutí sa Komisii predloží do 31. marca 2014.
Žiadosť o predĺženie týchto opatrení
sa doplní správou, ktorá bude obsahovať aj preskúmanie percentuálneho
obmedzenia uplatňovaného na právo na odpočet DPH na základe tohto
rozhodnutia.
Článok 5
Toto rozhodnutie je určené Rumunsku.
V Bruseli 17. 2. 2012
                                                                       Za
Radu
                                                                       predseda
[1]               KOM(2004) 728 v konečnom znení.
                http://eur-lex.europa.eu/LexUriServ/site/sk/com/2004/com2004_0728sk01.pdf
[2]               Ú. v. EÚ L 347, 11.12.2006, s. 1.
[3]               KOM(2004) 728 v konečnom znení.
                http://eur-lex.europa.eu/LexUriServ/site/sk/com/2004/com2004_0728sk01.pdf


                            EURÓPSKA
                            KOMISIA

                                                   V Bruseli 26. 6. 2015
                                                   COM(2015) 311 final

                                                   2015/0137 (NLE)

                                           Návrh

                                  ROZHODNUTIE RADY

     o podpísaní v mene Európskej únie a jej členských štátov a o predbežnom vykonávaní
     protokolu k rámcovej dohode medzi Európskou úniou a jej členskými štátmi na jednej
       strane a Kórejskou republikou na strane druhej na účely zohľadnenia pristúpenia
                           Chorvátskej republiky k Európskej únii

SK                                                                                SK
 ---pagebreak---                                           DÔVODOVÁ SPRÁVA

     1.      KONTEXT NÁVRHU
     V zmysle Aktu o pristúpení Chorvátskej republiky pristúpi Chorvátsko k medzinárodným
     dohodám podpísaným alebo uzavretým Európskou úniou a jej členskými štátmi
     prostredníctvom protokolu k uvedeným dohodám.
     Rozhodnutím Rady zo 14. septembra 20121 bola Komisia poverená začať rokovania
     s dotknutými tretími krajinami s cieľom uzavrieť príslušné protokoly.
     Rámcová dohoda medzi Európskou úniou a jej členskými štátmi na jednej strane a Kórejskou
     republikou na strane druhej (ďalej len „dohoda“) bola podpísaná 10. mája 2010.
     Po rokovaniach s Kórejskou republikou sa predkladajú tieto samostatné návrhy:
             i)     návrh rozhodnutia Rady o podpísaní a predbežnom uplatňovaní protokolu k
                    dohode (ďalej len „protokol“) s cieľom zohľadniť pristúpenie Chorvátska k
                    Európskej únii;
             ii)    návrh rozhodnutia Rady o uzatvorení protokolu, ktorým by sa Rada mala
                    zaoberať v primeranom čase po podpise protokolu.

     2.      VÝSLEDKY KONZULTÁCIÍ SO ZAINTERESOVANÝMI STRANAMI
             A POSÚDENÍ VPLYVU
     Rokovania s Kórejskou republikou boli úspešne ukončené parafovaním protokolu. Komisia
     pokladá výsledky rokovaní za uspokojivé.

     3.      PRÁVNE PRVKY NÁVRHU
     Navrhovaným protokolom sa Chorvátska republika stáva zmluvnou stranou dohody a EÚ sa
     zaväzuje zabezpečiť autentické znenie dohody v chorvátskom jazyku, ktorý je novým
     úradným jazykom EÚ.
     Komisia žiada Radu, aby ju poverila podpísaním v mene Európskej únie a jej členských štátov
     a predbežným vykonávaním protokolu k rámcovej dohode medzi Európskou úniou a jej
     členskými štátmi na jednej strane a Kórejskou republikou na strane druhej na účely
     zohľadnenia pristúpenia Chorvátska k EÚ Po podpise protokolu sa Rada v primeranom čase
     bude zaoberať druhým návrhom o uzatvorení protokolu.

     1
            Rozhodnutie Rady o poverení začať rokovania týkajúce sa úpravy dohôd podpísaných alebo uzavretých
            medzi Európskou úniou alebo Európskou úniou a jej členskými štátmi s jednou alebo viacerými tretími
            krajinami alebo medzinárodnými organizáciami so zreteľom na pristúpenie Chorvátskej republiky k
            Európskej únii (dokument Rady č. 13351/12 LIMITED).

SK                                                      2                                                         SK
 ---pagebreak---                                                                  2015/0137 (NLE)

                                                       Návrh

                                           ROZHODNUTIE RADY

         o podpísaní v mene Európskej únie a jej členských štátov a o predbežnom vykonávaní
         protokolu k rámcovej dohode medzi Európskou úniou a jej členskými štátmi na jednej
           strane a Kórejskou republikou na strane druhej na účely zohľadnenia pristúpenia
                               Chorvátskej republiky k Európskej únii

     RADA EURÓPSKEJ ÚNIE,
     so zreteľom na Zmluvu o fungovaní Európskej únie, a najmä na jej články 207 a 212 v spojení
     s článkom 218 ods. 5,
     so zreteľom na Akt o pristúpení Chorvátskej republiky, a najmä na jeho článok 6 ods. 2,
     so zreteľom na návrh Európskej komisie,

     keďže:
     (1)      Rámcová dohoda medzi Európskou úniou a jej členskými štátmi na jednej strane a
              Kórejskou republikou na strane druhej2 (ďalej len „dohoda“) bola podpísaná v Bruseli
              10. mája 2010.
     (2)      Chorvátska republika sa stala členským štátom Európskej únie 1. júla 2013.
     (3)      V súlade s článkom 6 ods. 2 Aktu o pristúpení sa pristúpenie Chorvátska k dohode má
              dojednať prostredníctvom protokolu k tejto dohode. Použiť sa má zjednodušený
              postup, podľa ktorého musí protokol uzatvoriť Rada konajúca jednomyseľne v mene
              členských štátov a príslušné tretie krajiny.
     (4)      Dňa 14. septembra 2012 Rada poverila Komisiu, aby začala rokovania s dotknutými
              tretími krajinami3. Rokovania s Kórejskou republikou boli úspešne ukončené
              parafovaním protokolu.
     (5)      V článku 4 ods. 3 protokolu sa stanovuje, že táto dohoda sa pred nadobudnutím
              platnosti bude predbežne vykonávať.
     (6)      Protokol by sa mal podpísať, s výhradou jeho uzavretia k neskoršiemu dňu, a
              predbežne uplatňovať,
     PRIJALA TOTO ROZHODNUTIE:

                                                      Článok 1
     Podpísanie protokolu k rámcovej dohode v mene Európskej únie a jej členských štátov medzi
     Európskou úniou a jej členskými štátmi na jednej strane a Kórejskou republikou na strane

     2
              Ú. v. EÚ L 332, 19.12.2005, s. 2.
     3
              Rozhodnutie Rady o poverení začať rokovania týkajúce sa úpravy dohôd podpísaných alebo uzavretých
              medzi Európskou úniou alebo Európskou úniou a jej členskými štátmi s jednou alebo viacerými tretími
              krajinami alebo medzinárodnými organizáciami so zreteľom na pristúpenie Chorvátskej republiky k
              Európskej únii (dokument Rady č. 13351/12 LIMITED).

SK                                                        3                                                         SK
 ---pagebreak---      druhej sa v mene Únie a jej členských štátov týmto schvaľuje, s výhradou uzatvorenia
     uvedeného protokolu.
     Znenie protokolu je pripojené k tomuto rozhodnutiu.

                                              Článok 2
     Generálny sekretariát Rady vydá pre osobu(-y), ktorú(-é) označí vyjednávač, plnú moc na
     podpísanie protokolu, s výhradou jeho uzatvorenia.

                                              Článok 3
     S výhradou jeho uzavretia k neskoršiemu dátumu a do nadobudnutia jeho účinnosti sa
     protokol predbežne uplatňuje, v súlade s jeho článkom 4 ods. 3.

                                              Článok 4
     Toto rozhodnutie nadobúda účinnosť dňom jeho prijatia. Uverejní sa v Úradnom vestníku
     Európskej únie.
     V Bruseli

                                               Za Radu
                                               predseda

SK                                                4                                            SK